Susila (kumpulan muzik)

Kumpulan Susila  merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu. Kumpulan Susila merupakan sebuah kumpulan rock yang berasal dari Kuala Lumpur. 

Kumpulan Susila dikenali dengan lagu hit mereka Purnama Yang Rebah.

Latarbelakang
Pada asalnya Kumpulan Susila dikenali sebagai Media yang ditubuhkan pada tahun 1987 ketika mereka semuanya masih pelajar di sekolah menengah. Semua mereka bersekolah di Sekolah Menengah Kebangsaan Padang Tembak, kecuali Farid yang bersekolah di Sekolah Menengah Kebangsaan St. John, Kuala Lumpur. 

Denghan sokongan keluarga dan minat yang sama, mereka mengisi masa yang terluang dengan aktiviti latihan di studio-studio sekitar Kuala Lumpur antaranya di Kompleks Wilayah dan Studio Sound Dimension Kampung Baru. Di studio Sound Dimension, mereka bertemu dengan arwah Atok (En.Sham) yang merupakan seorang pemuzik. Daripada Arwah Atok, mereka mendapat tunjuk ajar bagi mengasah kemahiran mereka bermain muzik. Mereka kemudiannya diperkenalkan dengan DJ radio Ainul Jamal yang seterusnya membawa kepada rakaman album Susila. 

Pada awal penampilan Susila, sambutan yang diterima agak memberansangkan. Dua lagu hits mereka berentap dalam pencalonan Muzik-Muzik TV3 dan menduduki carta top 5 di radio Shah Alam. Mereka juga pernah membuat persembahan di Pesta Port Dickson pada 31 Ogos 1991 di mana artis Ruhil Amani merupakan antara artis yang berentap bersama Susila ketika itu. 

Kumpulan Susila tidak aktif bermain di ekspo-ekspo kerana bimbang risiko ditipu oleh promoter ekspo yang hanya mahu mengaut keuntungan seperti yang telah dialami oleh band-band lain ketika itu. Bagaimanapun, mereka aktif sebagai band pengiring kepada artis-artis terkenal tanahair. 

Kumpulan Susila menghasilkan album sulung mereka yang berjudul Menjulang Harapan. Ia diterbitkan pada 1991 di bawah label syarikat Jackson. 

Seperti kumpulan rock lain, Susila tidak terlepas dari masalah cetak rompak. Setelah menghadapi krisis dengan syarikat rakaman, akhirnya kumpulan Susila berpecah membawa haluan masing-masing.

Anggota
 Zulmandor (gitar utama), 
 Naz (bass), 
 Boy (vokal), 
 Zul (gitar kedua) 
 Farid (drum)

Penyanyi kumpulan Susila, Boy kemudiannya menyertai kumpulan Mercury untuk menghasilkan ''The Best Of Mercury (2004). Dia kemudiannya aktif sebagai pemuzik sambilan. Naz terbabit dengan orkestra DBKL dan terlibat dengan banyak aktivti belakang tabir. Farid pula menyertai kombo Putrajaya.

Album
Album pertama Susila, Menjulang Harapan diterbitkan pada 1991 di bawah label syarikat Jackson. FMC pula bertindak sebagai pengedar album Susila. Album ini diterbitkan oleh arwah Atok di mana semua susunan muzik dalam album ini adalah kerjasama antara Susila dengan arwah Atok. Susila ada mencipta beberapa buah lagu dalam album ini tetapi menggunakan nama arwah Atok sebagai Komposer.  M. Nasir juga tidak ketinggalan menyumbang satu lagu dalam album ini. Antara lagu-lagu yang terdapat dalam album ini ialah Sahara Bara Asmara, Dan Engkau Masih Dalam Ingatan, Menjulang Harapan, Jurang, 29 Jamadilakhir 1444, Kekasih Di Bumi Kenyalang, Mengharap Kilauan Cintamu, Susila dan dua lagu hits yang dipertaruhkan iaitu Purnama Yang Rebah dan Merpati Keasingan.

Diskografi

Album
 Menjulang Harapan (1990)

Lagu-lagu

Menjulang Harapan '90 - (1990)
 Menjulang Harapan
 29 Jamadil Akhir 1444
 Dan Engkau Masih Dalam Ingatan
 Jurang
 Kekasih Di Bumi Kenyalang
 Purnama Yang Rebah
 Susila
 Mengharap Kilauan Cinta Mu
 Sahara Bara Asmara
 Merpati keasingan

Pautan luar 
 Melayu rock. 
 CROMIRAMA - Info dan Perjalanan kumpulan SUSILA

Susila